Diari Oficial de la Generalitat Valenciana


Sumari del DOGV 9397, del 03-08-2022 (2022/7393)

RESOLUCIÓ de 26 de juliol de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es proveeix pel sistema de lliure designació el lloc de treball de naturalesa funcionarial, gerent de l'Institut Valencià d'Investigacions Agràries (IVIA), anunciat en la convocatòria 81/2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9397

Data del DOGV
:   03-08-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/7393


Data del document
:   26-07-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * funcionari

RESOLUCIÓ de 26 de juliol de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es proveeix pel sistema de lliure designació el lloc de treball de naturalesa funcionarial, gerent de l'Institut Valencià d'Investigacions Agràries (IVIA), anunciat en la convocatòria 81/2022. [2022/7393]  
  
Vista la Resolució d'1 de juny de 2022, de la Direcció General de Funció Pública, per la qual es convoca la provisió, pel sistema de lliure designació, d'un lloc de treball vacant de naturalesa funcionarial en l'Institut Valencià d'Investigacions Agràries (IVIA), convocatòria número 81/2022 (DOGV 9357, 08.06.2022).  
Vist l'informe preceptiu i vinculant del director general de Funció Pública de data 1 de juliol de 2022, sobre el compliment dels requisits de participació de les persones interessades per a la provisió del lloc funcionarial número 29794, gerent de l'Institut Valencià d'Investigacions Agràries, la provisió de la qual per lliure designació s'ha anunciat en convocatòria número 81/2022.  
Considerant l'historial professional de competències i capacitats dels participants admesos, Eva Pilar Sanchis i Bargues, que compleix amb els requisits exigits en la convocatòria i tenint en compte els mèrits al·legats i acreditats, atenent la seua formació i experiència tant jurídica com en gestió de la investigació i l'activitat agrària, així com el seu ampli bagatge professional en relació amb les competències, comeses i funcions a exercir per la gerència de l'Institut, resulta idònia per a ocupar el lloc de treball número 29417 amb caràcter definitiu.  
  
Per tot el que s'ha exposat, de conformitat amb el que es disposa en la base quarta de la resolució de convocatòria citada, en els articles 110 i 115 de la Llei 4/2021, de 16 d'abril, de la Generalitat, de la funció pública valenciana, així com en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut de les facultats atorgades en l'article 8 de la Llei 4/1991, de la Generalitat Valenciana, de 13 de març, de creació com a entitat autònoma de la Generalitat Valenciana de l'Institut Valencià d'Investigacions Agràries en relació amb l'article 10 del Decret 233/1991, de 9 de desembre, del Consell, pel qual s'aprova el reglament de l'Institut Valencià d'Investigacions Agràries, resolc:  
  
  
Nomenar a Eva Pilar Sanchis Bargues, amb número de registre de personal \*\*\*121\*\*M0, funcionària de carrera de la Generalitat Valenciana, gerent de l'Institut Valencià d'Investigacions Agràries (IVIA), en el lloc de treball número 29315, subgrup A1, nivell competencial 30 i complement específic E050.  
El cessament en l'actual lloc de treball es produirà d'ofici el mateix dia en què es publique aquesta resolució en el Diari Oficial de la Generalitat Valenciana, i haurà de prendre possessió en la nova destinació l'endemà de la publicació.  
Contra aquesta resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte en el termini d'un mes comptat des de l'endemà de la seua publicació o bé, recurs contenciós administratiu davant el Jutjat Contenciós Administratiu de València, o davant del jutjat contenciós administratiu de la circumscripció en la qual tinga el demandant el seu domicili, en el termini de dos mesos comptats des de l'endemà a la publicació. Tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 26 de juliol de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.